AlexejDobrolubov/national_council_slovak_2010 huggingface dataset:
35. schôdza NR SR - 1.deň - A. dopoludnia
Dátum: 2021-07-23
Poslanec: Kerekréti, Ján (OĽANO)
Druh vystúpenia: Vystúpenie s faktickou poznámkou

70. Ďakujem za slovo. Vážení páni a dámy, pozorne počúvam od rána všetky príspevky a chcel by som vás len poprosiť, aby ste vo vlastnom záujme neopakovali päť-, šesť-, sedem-, osemkrát, čo tu už trikrát zaznelo. Po druhé, chcem vás poprosiť, aby tí, ktorí naozaj vedia, ako odstrániť COVID alebo ako ho zastaviť na celom svete, nech neváhajú a nech to povedia. A budú vyvážení zlatom a všetky štáty vás budú blahoslaviť a ďakovať vám. Ďakujem.
12. schôdza NR SR - 5.deň - B. popoludní
Dátum: 2020-09-23
Poslanec: Kerekréti, Ján (OĽANO)
Druh vystúpenia: Vystúpenie

192. Ja sa veľmi teším, panie poslankyne a páni poslanci, že 140-tisíc ukrivdených žien má nádej na určité vyrovnanie, a z toho, myslím, že by sme sa mali všetci tešiť. Ony za to nemôžu a som si istý, že medzi nimi nenájdeme milionárku. Takže veľa úspechov a dobrú noc. (Potlesk.)
12. schôdza NR SR - 2.deň - B. popoludní
Dátum: 2020-09-17
Poslanec: Kerekréti, Ján (OĽANO)
Druh vystúpenia: Vystúpenie s faktickou poznámkou

89. Už na strednej škole pred 60 rokmi nám povedal profesor, že my tu v Československu žijeme v nárazníkovej zóne východ – západ. Ťažko môžeme byť neutrálni. Nie sme Švajčiarsko. Musíme niekam patriť. Láska k Sovietskemu zväzu na večné časy, sme hovorili, a nikdy inak. Dozvedeli sme sa, koľko trvá večnosť. Večnosť trvá 20 rokov, od ´48. do ´68. Potom sme vytriezveli. Ak si máme vybrať, čo teraz si môžeme vybrať, tak prosím vás, ten, kto má pochybnosti, nech si zájde niekoľkokrát do Ameriky a nech sa rozpráva s ľuďmi odhora až dole, nech si to dobre prezrie a potom nech ide do Sovietskeho zväzu, bývalého, alebo do Ruska a nech sa pozrie tiež odhora až dole, nechcem sa rozširovať, a potom nech si vyberie, že kam chceme patriť. Na podrobnosti som prístupný. Tentoraz končím.
90. schôdza NR SR - 12.deň - A. dopoludnia
Dátum: 2023-05-19
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

58. Ďakujem veľmi pekne za slovo. Marián, ja som chcela iba ku tomu krátke vyjadrenie. Vieš, my sa tu bavíme o tých opatreniach, ktoré pomáhajú ľuďom, zamestnancom a mne sa tak stále zdá, že podprahovo ty podsúvaš to, že v podstate najväčší problém majú zamestnávatelia. Pretože aj týmto opatrením sa vlastne vyrovnáva to, že do ekonomiky sa dostáva viacej peňazí. Sami zamestnanci chcú mať oficiálne na páske peniaze, nechcú tú čiernu ekonomiku. Ľudia sa stávajú zdravo sebavedomými, proste nechcú byť tí, ktorí ohýňajú chrbát a proste sú nútení do takých tých nezdravých podmienok. To máš to isté ako pri tých samosprávach. Naozaj, tí starostovia, primátori, ktorí boli naučení plačkať a natrčiť ruky a dostať všetko zadarmo, lebo mali vybavovačov a mali rôzne projekty. Ale tí starostovi, ktorí naozaj písali 30, 40 projektov ročne a nedostali nič, lebo nemali to správne tričko, teraz je to úplne inak. Marián, skutočne, opýtaj sa primátorov, starostov, aké dostali platby v podielových daniach. Ako majú zastabilizované energie. V rokoch 2014 - 2018 keď som bola starostkou, veď to bolo šialené, že nám nevychádzalo na základné platby. A myslíš, že niekto tu kričal v parlamente, že samosprávy nemajú? Keď zo zákona sa neplnili platby, 70 % z podielových daní z výberu, že boli len príjmy na úrovni 67 % a štát to stále dlhoval a nedostali sme to. Tak buďme spravodliví a buďme naozaj racionálni a pomenujme tieto veci pravými menami. Ďakujem.
90. schôdza NR SR - 9.deň - A. dopoludnia
Dátum: 2023-05-16
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

40. Ďakujem veľmi pekne, aj keď to znelo v takom kontexte, že bola tam aj pani poslankyňa Kavecká, no nie, nebola, lebo je to také premostenie, pán predsedajúci, pekne si to povedal, že, ale bola, pani poslankyňa Kavecká, dal si mi slovo, takže to bolo také super, hej, nebola som v Dubaji, hej (povedané so smiechom). Nie. Ďakujem veľmi pekne ešte raz za slovo. A pani poslankyňa Anna Záborská, človek, ktorého si ja veľmi vážim, ctím si jej prácu, naozaj dáma na úrovni, politička, ktorá je vysoko erudovaná vo svojej oblasti, krásne tu vymenovala, exaktne, dáta ako pracovala v Európskom parlamente, aký problém má celá Európa s diskrimináciou žien, ako naozaj v mnohých krajinách vyspelých, vyspelých krajinách, podotýkam, nemajú dokonca ženy ani dôchodok, pretože sa starali o deti. A toto všetko, keď si zoberieme na naše Slovensko tie isté dáta, tak sú to stále občania, matky, deti, mladí ľudia, dôchodcovia, sú to občania. Preto nerozumiem, keď niektorí predstavitelia samospráv rozprávajú o tom, že samosprávy prídu o peniaze. Každý jeden politik, starosta, primátor, ktorý ide kandidovať, tak ide preto, lebo sľubuje občanom, že ich zabezpečí, že v tej samospráve sa bude mať dobre. Ale tu samosprávu tvoria občania, nie starosta, primátor, poslanec, občania, tá početnosť tých občanov a tí, keď sa budú mať dobre, tak preto nerozumiem týmto politikom, ktorí hovoria o tom, že samospráva nebude mať na to peniaze. Veď samospráva musí mať hlavne občanov spokojných, ktorí netrpia núdzou, ktorí sa nemusia dívať na svoje deti, že im nemôžu kúpiť základné veci. Takže, prosím vás pekne, páni starostovia, primátori, už nehovorte o tom, že samosprávy nemajú peňazí.
90. schôdza NR SR - 9.deň - A. dopoludnia
Dátum: 2023-05-16
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

18. Ďakujem veľmi pekne za slovo. Milý kolega Peter Pollák, zhrnul si to úplne, si myslím, že nielen politicky, ale aj tak vecne, pragmaticky pre Slovenky a Slovákov, pretože je to veľmi dôležité pripomínať, aby ľudia nemali tú krátku pamäť alebo takú tú len, nehovorím novopamäť alebo, alebo aby neboli nejako postihnutí takou chorobou, volá sa to že Alzheimer, pretože v minulosti boli tieto konkrétne pomoci len naozaj na bilbordoch, tlačovkách, na plamenných rečiach za týmto kecpultom, avšak v realite vždy bola jedna jediná pesnička, ktorá sa hrala dookola, že síce rastieme, naozaj sme v ekonomicky akože výbornom období, ale, bohužiaľ, na tie rodiny akosi stále nie je peňazí. Nie je na zdravotníkov, nie je na učiteľov, nie je na pomoc, to už nehovoríme také nadštandardy ako presne pre dôchodcov, a zrazu počas troch rokov pri verejných financiách, tak ako moja predrečníčka teda zopakovala, ináč ukradla mi celú faktickú poznámku, ale nevadí, tak teraz vidíme, že naozaj pri takomto hospodárení takáto obrovská pomoc. Ľudia, prosím vás, nezabúdajte, pamätajte, kto konkrétne a akým spôsobom pomáha matkám, rodinám s deťmi, dôchodcom, zdravotníctvu, školstvu, všetkým. Ďakujem veľmi pekne.
90. schôdza NR SR - 9.deň - A. dopoludnia
Dátum: 2023-05-16
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

2. Ďakujem veľmi pekne za slovo a opäť takisto budem vecná a konkrétna. Poďakujem predkladateľovi tohto návrhu za návrh, ktorý jednak upravuje takú tú diskrimináciu a to trestanie žien, matiek za to, že teda sú pri svojich deťoch, keď ich vychovávajú, ale celkovo teda, keďže sa venujú a obetujú pri tej náročnej úlohe. Potom takisto tá motivácia pre tých mladých ľudí, ktorí, do 25 rokov, by boli motivovaní, aby ostali na Slovensko, na Slovensku pracovať a žiť a starať sa teda vlastne o túto krajinu, aj o svoju rodinu, o svojich rodičov, pretože vidíme, že aj to je veľmi dôležité, aby zabezpečili do budúcna možnože aj pre tých svojich rodičov ten rodičovský bonus. A je to naozaj veľmi veľká pomoc, nielen teda starostlivosť o seba, ale takisto aj čo je najdôležitejšie, možnože v tomto návrhu je aj 200 eur na dieťa, aby naozaj pokračoval aj naďalej. A to je veľmi dôležité, aby sme si to opäť pripomenuli, zopakovali, pretože to je veľmi, veľmi, veľmi dôležité a prosím takisto celé plénum, aby sa k tomuto postavilo zodpovedne a aby pamätalo na rodičov, kde im vyplácané je teraz už 200 eur na dieťa, čo nikdy nebolo. Ďakujem veľmi pekne.
90. schôdza NR SR - 8.deň - A. dopoludnia
Dátum: 2023-05-12
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

234. Ďakujem veľmi pekne za slovo. Ďakujem mojej kolegyni, že opäť zhrnula všetky tie benefity a bonusy, ktoré sa nám podarili, za ktoré teda naozaj chcem všetkým poďakovať, pretože ďakovať treba stále a neustále a takisto aj chváliť takýchto predkladateľov, ktorí predkladajú takéto všetky prorodinné a pro... by som povedala, prospoločenské zákony. A ešte mi nedá to, že je to vlastne aj to, že vyšla táto rozprava na takéto, vlastne pred víkendom, kde bude vlastne krásny sviatok Deň matiek a ešte raz takisto k Medzinárodnému dňu sestier teda by som chcela povedať aj to, že škoda, že mne nevyšiel predložiť zákon v tento deň na oslavu ako sestier, ktorý predkladám v Národnej rade v súvislosti takisto s uznávaním tej rodičovskej dovolenky do rokov praxe a materskej, pretože to je zase jeden z tých pilierov, kde zároveň namotivuje zdravotníckeho pracovníka, aby sa vrátil do toho ťažkého prostredia a odstránili sme tú nespravodlivosť, kedy vlastne diskriminujeme ženy, ktoré sú na materskej a nezarátava im to vlastne ako keby do ohodnotenia potom. Takže skutočne som rada, že tieto zákony sú tu a ďakujem hlavne teda mojej predrečníčke, teda ktorá vystúpila v rozprave, za jej prínos. Veľká vďaka.
90. schôdza NR SR - 8.deň - A. dopoludnia
Dátum: 2023-05-12
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

228. Ďakujem veľmi pekne, ďakujem vám, milí kolegovia, všetkým za krásne blahoželania, aj mojim kolegyniam, pretože si to naozaj zaslúžia, aj keď ony mnohokrát povedia, že áno, pochvaly, úcty a všetkého slovného je pekné, že sa nám dostáva, ale chceme dostať aj naozaj to finančné ocenenie, ja som opäť rada, že sme aj toto začali presadzovať, že naozaj po prvýkrát v histórii, po niekoľkých iks desiatich rokoch sa stalo to, že aj sestry, pôrodné asistentky, ale aj všetci zdravotnícki pracovníci majú ohodnotenie za roky praxe, za to, koľko sa obetovali, za tú ich prácu, za tú ich námahu, pretože vieme, že tá práca je skutočne ťažká a nie každý aj napriek finančnej motivácii, keby bola akákoľvek, nedokáže tú prácu vykonávať. Takže ešte raz veľká vďaka. A osobitná vďaka naozaj patrí zvlášť Igorovi Matovičovi, že dokáže na tomto politickom boji vydržať tie útoky a ten tlak, ktorý je, pretože prichádza naozaj z rôznych strán a nemá to jednoduché aj v tom blízkom kruhu, ale ten motív dokázať bývalej garnitúre, že nás tu klamala niekoľko iks desať rokov, lebo financie na to boli, lenže keby sa nebolo kradlo, tak je pre všetkých a dosť, a nie tým, že teraz oni strašia ľudí, ako my nevieme vládnuť. Toto je jasná ukážka, a takisto všetkým kolegom poslancom, či už je to z takej strany alebo z takej strany, ďakujem za každý jeden hlas, ktorý podporí tento návrh zákona a ktorý už aj v minulosti podporil všetky tieto dobré zákony, či už sa to týkalo rodičovského bonusu pre našich dôchodcov alebo pre matky s deťmi, alebo tehotným ženám.
90. schôdza NR SR - 8.deň - A. dopoludnia
Dátum: 2023-05-12
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

166. Ďakujem veľmi pekne za slovo. Milí kolegovia, začnem takou povestnou rétorikou jednej vašej kolegyne. Kolegovia, neblbnime, neblbnime, to fakt nechcete podporiť zákon, ktorý by bol bič na politikov? Veď to vyzerá, že si idete obhajovať svojho šéfa. Neblbnime, prosím vás! Fakt neblbnime! To by sme mali my všetci, ktorí sme išli do politiky ako protikorupční, a hlavne vy, aj keď síce meníte hru, ja neviem, či to je názov tej zmeny alebo tej hry, alebo čoho, ale, prosím vás, neblbnime! A teraz vecne. Tak ako povedal pán kolega Vetrák, skutočne sú tam aj tí prípravcovia tých jedných, jednotlivých procesov toho správneho konania, rôznych iných vecí, napríklad pri stavebných úkonoch, kde máme pracovníčky, ktoré vedome za možno aj nejakú protihodnotu urobia to, že vám dajú aj tomu verejnému činiteľovi napríklad podpísať úplnú nejakú nezmyselnosť alebo protizákonnosť. A tam by to malo byť aj taká výstraha pre tých jednotlivých pracovníkov, či už je to na ministerstvách, na obecných úradoch, na okresných úradoch, že v podstate tým svojím konaním za nejakú úplatu, za korupciu a v prospech pre toho, pre svoj prospech a zároveň protizákonný ako keby čin teda pre občana, aby umožnila, uľahčila alebo proste za podvodom spôsobila prospech, tak aby boli aj títo pracovníci trestaní. Malo by to byť spravodlivé aj pre verejného činiteľa, ale aj pre tých jednotlivých pracovníkov a zároveň to bude možno aj také memento, že aby sme my urobili tú dôveru v ten štát a tých pracovníkov. Ďakujem.
90. schôdza NR SR - 8.deň - A. dopoludnia
Dátum: 2023-05-12
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

140. Ďakujem veľmi pekne za slovo. Prirodzene nadviažem s ďalšou faktickou poznámkou na vystúpenie predrečníka pána poslanca Pročka, ktorý to politicky zhodnotil, a ja takisto politicky dám tú faktickú otázku, nie poznámku, kolegom zo strany SaS, ktorí jednoznačne vystupovali proti mne osobne, útočili na poslankyňu Kaveckú, ktorá si chce vyrobiť zákon pri verejnom obstarávaní, aby obhájila svoje prešľapy. Nikdy som ten zákon nepodporila, napriek tomu idem podporovať zákon o hmotnej zodpovednosti, pretože ja vo svoju nevinu verím a preukážem ju legálnou cestou a nie takýmto zákerným spôsobom, ako to robíte vy, kolegovia v SaS-ke, že útočíte na druhých a keď príde na priamu zodpovednosť za zákon o hmotnej zodpovednosti, tak sa vyhovárate na paragrafové znenie. Nie je to trošku také zvláštne? Prepáčte, ale vy ste tí, ktorí si idete teraz obhajovať svoje nekalé veci tým, že nechcete podporiť zákon o hmotnej zodpovednosti. Ďakujem. (Potlesk.)
90. schôdza NR SR - 8.deň - A. dopoludnia
Dátum: 2023-05-12
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

116. Ďakujem veľmi pekne za slovo. Pán kolega Milan Vetrák, aj všetci predkladatelia, ja úplne súhlasím s tým, že, ako si povedal v úvode, je to prvé čítanie, poďme doprecizovať a vyšpecifikovať takisto tie priame dopady aj všetky tie priame súvislosti v druhom čítaní. Ja poviem z vlastnej skúsenosti, že skutočne je ľahko niekoho obviniť, pretože má politické záujmy, potom aj kolegovia si na tom prihrejú polievočku, lebo zákerným spôsobom môžu povedať o ľuďoch, že proste konali tak napriek tomu, že nezaznel ešte verdikt, a to ma veľmi mrzí. Ale toto, táto úprava tohto zákona je o tom, že v podstate aby sa nediali tie nekalosti, aby tí ľudia, ktorí idú do verejných funkcií, vedeli, že budú priamo hmotne zodpovední. A myslím si, že celé toto plénum je za to, aby boli verejní funkcionári nejakým spôsobom zodpovední. Môžeme sa na tom podieľať spoločne a doprecizovať tento zákon, ale nemôžeme sa vyhovárať, že nepodporím ho, pretože mne sa nepáči paragrafové znenie. Tak buď to chcem, aby boli verejní funkcionári hmotne zodpovední, alebo nechcem. Akože v tomto určite by sme si mali ujasniť veci a nevyhovárať sa, pretože ja mám naozaj veľmi negatívnu skúsenosť z toho, ako ľahko sa dá človek obviniť práve preto, že je poslanec Národnej rady a politicky zneužiť takéto, takéto proste nakladanie pri hmotnej zodpovednosti a napriek tomu, že žiadna škoda nevznikla. Ale tu keď naozaj vzniká škoda, tak má byť za to niekto zodpovedný. Ďakujem veľmi pekne.
90. schôdza NR SR - 2.deň - B. popoludní
Dátum: 2023-05-03
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

176. Krátko. Ďakujem veľmi pekne za faktickú poznámku, ktorá bola úplne nemiestna, pretože pani kolegyňa ani nevie proste pomenovať faktor, ako je psychická záťaž, a vymenovala všetky ostatné faktory. Presne sa ukázalo to isté smerovanie, ako pri zákone 362, čiže jej výklad, bohužiaľ, nie je to pravda. Ďakujem za podporu a ďakujem aj za ústretovosť.
90. schôdza NR SR - 2.deň - B. popoludní
Dátum: 2023-05-03
Poslanec: Kavecká, Monika (OĽANO)
Druh vystúpenia: Vystúpenie v rozprave

172. Ďakujem. Vážený pán predsedajúci, vážený pán minister, vážené panie kolegyne poslankyne, vážení páni kolegovia poslanci, dovoľte, aby som vystúpila v rozprave k návrhu zákona č. 355. Prečítam pozmeňujúci návrh, ale najskôr ho odôvodním. Práca v zariadeniach ústavnej zdravotnej starostlivosti a zvýšená psychická záťaž vplýva na zdravotný stav zdravotníckych pracovníkov. Doposiaľ sa zdravotníci slovne stretávajú s uznaním náročnosti ich práce, avšak reálne nemajú priznávané toto odmenenie, že pracujú v tretej kategórii rizika minimálne z dôvodu psychickej záťaže, ktorej čelia najmä v zdravotníckych zariadeniach ústavnej zdravotnej starostlivosti v kombinácii s nepretržitou prevádzkou, nočnou prácou a náročnými zdravotnými stavmi, s ktorými sa potýkajú pri svojej práci. Návrh reaguje na túto situáciu a zároveň má potenciál ušetriť náklady na zbytočnú administratívu pri osobitnom posudzovaní. Prečítam doplňujúci a pozmeňujúci návrh poslankyne Národnej rady Slovenskej republiky Moniky Kaveckej k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, číslo parlamentnej tlače 1465. Čítam text: V čl. I sa za bod 81 vkladá nový bod 82, ktorý znie: „82. V § 31 ods. 4 dopĺňa sa písmenom d), ktoré znie: „d) riziko vyplýva z práce zdravotníckeho pracovníka u poskytovateľa ústavnej zdravotnej starostlivosti."." Nasledujúce body sa primerane prečíslujú. Ďakujem.
88. schôdza NR SR - 8.deň - A. dopoludnia
Dátum: 2023-03-24
Poslanec: Kavecká, Monika (OĽANO)
Druh vystúpenia: Vystúpenie s faktickou poznámkou

92. Ďakujem veľmi všetkým kolegom, ktorí sa teda do faktickej poznámky prihlásili, a ďakujem im hlavne za to, že sú tu a že diskutujú na túto tému a našej slovenskej verejnosti ozrejmujú teda tú skutočnosť, ktorá sa na Ukrajine deje. A tebe, Tomáš, iba v tom prípade toho Leningradu a Piskarevského cintorína, bola som tam v roku 2018, bol to pre mňa silný zážitok z toho titulu, že tí ľudia obetovali milión, milión obyvateľov obetovalo svoj život za leningradskú blokádu a v podstate ten nepriateľ, agresor, ktorý ich chcel doslova vyhladovať a zrovnať so zemou, požil akýkoľvek spôsob, a preto je pre mňa nepochopiteľné ako Rusi, ktorí už prežili takúto tragédiu, to dokážu urobiť svojmu bratovi a prečo sa tá bratovražda deje. Je to opäť a znova zasa len to diktátorské, to choré, aj vtedy v podstate sa viedli vojny a diktátori viedli svoje vojny, pretože to bolo asi o ich egu alebo o tom zlom a proste v tom nevídanom, nepochopiteľnom, nemôžem povedať marazme, ale neviem na to nájsť ešte stále taký adekvátny výraz, že prečo sa toto deje. Sme nepoučiteľní a naozaj národ, ktorý si neváži históriu a nepamätá si ju, si skutočne asi nezaslúži budúcnosť.
55. schôdza NR SR - 8.deň - B. popoludní
Dátum: 2022-02-15
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

62. Ďakujem, pán predsedajúci. Ja len doplním, že na Krajskom súde v Banskej Bystrici je 50 sudcov a bolo to, vlastne aj je druhý najväčší súd v rámci celého Slovenska, okrem toho, že tu boli dlhé roky aj bolo tu dlhé roky aj sídlo samotného exekučného súdu. A chcem poďakovať všetkým kolegom, ktorí sa zapojili a ktorí vlastne všetci potvrdili moje slová a verím, že teda nakoniec vyhrá zdravý rozum. Ďakujem pekne.
51. schôdza NR SR - 10.deň - B. popoludní
Dátum: 2021-12-08
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

50. Pán kolega Tomáš, viete, aký mám ja pocit? Že najväčší problém je, že tento zákon predkladá minister financií Igor Matovič, lebo keby to predkladal hocikto možno iný, tak s tým nemáte taký problém. Veď čo môže byť už na tom zlé, že dôchodcovia dostanú 300 eur? Čo ste vy neboli schopní za dvanásť rokov dať takúto sumu a my už takúto sumu vlastne za posledný rok a podobnú sumu dávame tretíkrát, či už pred Vianocami, alebo formou tohto osobitného príspevku. Aj keď sa priznám, že mne by sa oveľa viac páčila suma 500 + 100, ako bolo pôvodne, pretože tá suma by išla do ekonomiky, išla by do gastra, do reštaurácií, do hotelov, do služieb, do športu, aj keď by to pôvodne stálo možno štátnu pokladnicu viac, ale vrátilo by sa nám to naspäť či už formou daní, zamestnanosti, alebo aj ekonomickým rastom. Tu som, priznám sa, nepochopil trošku postoj strany SaS, od ktorej by som čakal skôr opačný postoj. Môžete nám vyčítať a kritizovať nás za komunikáciu, to beriem, môžete nás kritizovať za nejaké zákony, tiež to beriem, ste v opozícii, ale nás kritizovať za dôchodky, tak to mi príde naozaj extrémne farizejské, lebo to, čo ste si dovolili vy, si nedovolila žiadna vláda a žiadni poslanci na svete, schváliť 600 mil. na dôchodky, ktoré ste nemali nielenže v rozpočte, ale nemali ste ich nijako kryté. Veď to si nedovolia ani v Burundi, ani na Madagaskare, ani v Burkine Faso, ani nikde inde na svete. V tomto sme naozaj prví. Takže vy nemáte naozaj morálne právo o dôchodkoch povedať vôbec, ale že vôbec nič. A na záver, vy veľmi ťažko niekedy beriete, keď vás kritizujú, či už poslanci, alebo členovia vlády, o tom, že ste nám tu nechali prázdnu špajzu. A ja tiež s týmto výrokom nesúhlasím, že ste nám nechali prázdnu špajzu, lebo vy ste nám ani tú špajzu nenechali.
48. schôdza NR SR - 13.deň - B. popoludní
Dátum: 2021-11-10
Poslanec: Kašper, Igor (SME RODINA)
Druh vystúpenia: Vystúpenie s faktickou poznámkou

90. Viete, čo je najväčší paradox, pani kolegyňa Cigániková? Keď zobereme napríklad tých päť nemocníc v našom Banskobystrickom kraji, ktorých sa mala najvýraznejšie dotknúť tá optimalizácia, stratifikácia alebo reprofilizácia, alebo neviem už, koľko to má názvov, tak všetky sú v zisku. Každá jedna jediná, paradoxne. A je naozaj zvláštne, že sa to má týkať práve ich. Neviem, či vy ste ako predsedkyňa zdravotníckeho výboru boli v tých nemocniciach. V niektorých ste boli, to sa veľmi teším. Ja som bol vo všetkých, čo sa týka nášho kraja. Bol som v piatich plus ďalšej, čiže bol som v šiestich. Boris Kollár bol takmer vo všetkých dvadsiatich, ktorých sa to malo najviac týkať, ako predseda Národnej rady a myslím si, že to nebola jeho povinnosť, ale lepšie je raz vidieť, ako stokrát počuť. A ak sme inšpirovali vás alebo pána ministra a ľudí z ministerstva, aby do tých nemocníc konečne chodili, tak som veľmi rád a malo to význam. Ale mali ste chodiť skôr, nie teraz, keď sa tie nemocnice dozvedeli, že akým spôsobom sa ich má dotknúť tá reforma. Áno, možno, ako ste spomínali, ten, tie urgenty tam ostanú, čo by už, kde by sme už boli, keby tie urgenty tam nezostali v tých nemocniciach. Ale napríklad problém je s pôrodníckymi oddeleniami, tak ako povedali ľudia z ministerstva aj na našom poslaneckom klube, že tam, kde nie je 900 pôrodov ročne, tak to je problém. A v našom kraji by to znamenalo, že by ostalo len pôrodnícke oddelenie v Banskej Bystrici, Zvolene a Rimavskej Sobote a to je všetko. Tak to asi, s týmto asi, samozrejme, nemôže súhlasiť nikto. A opäť ministerstvo zdravotníctva prepočítava výkony bez tých, ktorých sa to týka. Súhlasím s vami, aby som len nekritizoval, že treba rekonštruovať oddelenia, v tom sme úplne zajedno. Súhlasím, že treba posilniť oddelenia, kde to treba, úplne sme zajedno. Súhlasím, že opravujme, rekonštruujme tie nemocnice. Ale tou zlou komunikáciou ste spôsobili únik mozgov, tých lekárov do Čiech, zahraničia, Bratislavy a toto už nezvráti nikto. A poslednú informáciu, aj všetkých 49 poslancov v Banskobystrickom kraji bolo proti takejto forme reformy nemocníc, čo tiež hovorí za niečo.